Két idős ember 101 nap elkülönítés után újra láthatta egymást! Ez volt az első “szakításuk” 70 éve! - Filantropikum.com
Kezdőlap Kuriózum Két idős ember 101 nap elkülönítés után újra láthatta egymást! Ez volt...
Az olaszországi Castano Primo városában élő idős pár igen megható pillanatot élt meg miután 101 nap elkülönítés után végre újra találkoztak. 70 éve együtt élnek, de még soha egyetlen napot sem töltöttek külön!
A 100 éves Guido és a 93 éves Maria életében igencsak nagy törés következett be a koronavírus miatt, hiszen az elmúlt 70 évben soha nem váltak még el egymástól.
Guido egészségi problémák miatt gondozóotthonba került, azonban a járvány miatt bezárta kapuit az intézmény. Guido és Maria így életük leghosszabb időszakát töltötte egymás nélkül.
Miután három hónapot vártak arra, hogy újra találkozzanak, összeölelkezve mondták, hogy “minket már többé nem szakít el semmi ezután”. Történetük egy gyógytornásznak köszönhetően vált közismertté, aki az újratalálkozás pillanatát megörökítette, majd a világhálón tette közzé.
“Maria 101 napig imádkozott, hogy minél hamarabb láthassa Guidot” – mesélte a fizioterapeuta. Tiszta inget küldött neki, ez volt az első szeretetteljes “kontaktust”, amit otthonról kaphatott a férfi.